ΑΠΟΦΑΣΗ ΤΗΣ ΕΠΙΤΡΟΠΗΣ της 24ης Φεβρουαρίου 1997 περί δημιουργίας ευρωπαϊκού συμβουλευτικού Forum για θέματα περιβάλλοντος και αειφόρου ανάπτυξης (Κείμενο που παρουσιάζει ενδιαφέρον για τον ΕΟΧ) (97/150/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη τη συνθήκη για την ίδρυση της Ευρωπαϊκής Κοινότητας,

Εκτιμώντας:

ότι, με το ψήφισμα της 1ης Φεβρουαρίου 1993 σχετικά με ένα κοινοτικό πρόγραμμα πολιτικής και δράσης για το περιβάλλον και την αειφόρο ανάπτυξη (1), το Συμβούλιο και οι αντιπρόσωποι των κυβερνήσεων των κρατών μελών συνελθόντες στα πλαίσια του Συμβουλίου ενέκριναν την προσέγγιση και τη γενική στρατηγική του προγράμματος «Στόχος η αειφορία» που υποβλήθηκε από την Επιτροπή 7

ότι το πρόγραμμα αυτό προβλέπει τη δημιουργία γενικού συμβουλευτικού forum που απαρτίζεται από αντιπροσώπους των παραγωγικών κλάδων, του επιχειρηματικού κόσμου, των περιφερειακών και τοπικών αρχών, των επαγγελματικών συνδέσμων, των συνδικαλιστικών ενώσεων και των οργανώσεων για την προστασία του περιβάλλοντος και των καταναλωτών 7

ότι με την απόφαση 93/701/ΕΚ της Επιτροπής (2) δημιουργήθηκε γενικό συμβουλευτικό forum για θέματα περιβάλλοντος 7

ότι εξασφαλίσθηκε η ισόρροπη εκπροσώπηση των διαφόρων κλάδων στο forum και ότι, κατά το διορισμό των μελών του forum, η Επιτροπή έλαβε υπόψη της τις συστάσεις των οργανισμών που αντιπροσωπεύουν σε κοινοτικό επίπεδο καθέναν από τους ενδιαφερόμενους κλάδους 7

ότι το forum απέδειξε ότι συμβουλεύει επιτυχώς την Επιτροπή για θέματα που αφορούν τόσο την αειφόρο ανάπτυξη όσο και τις περιβαλλοντικές πολιτικές 7

ότι το forum αποτέλεσε χώρο διαβουλεύσεων και διαλόγου μεταξύ των εκπροσώπων των ως άνω κλάδων και της Επιτροπής 7

ότι, λαμβάνοντας υπόψη την επιτυχία του forum σε ό,τι αφορά την ανάπτυξη διαλόγου, κρίνεται αναγκαίο να ενισχυθεί δημόσια η εικόνα του και να αποκτήσει έναν πιο ανεξάρτητο ρόλο 7

ότι κρίνεται σκόπιμο να ορισθεί ανεξάρτητος πρόεδρος και να αλλάξει η ονομασία του forum 7

ότι ως εκ της φύσεώς τους τα προβλήματα του περιβάλλοντος καθιστούν αναγκαία τη μεγαλύτερη συμμετοχή των στενά συνδεδεμένων χωρών της Ευρώπης και ότι, κατά συνέπεια, θα πρέπει να υπάρξει πρόβλεψη για τη συμμετοχή των χωρών του ΕΟΧ και των συνδεδεμένων χωρών 7

ότι, για λόγους σαφήνειας, επιβάλλεται να αντικατασταθεί η απόφαση 93/701/ΕΚ,

ΑΠΟΦΑΣΙΖΕΙ:

Άρθρο 1

1. Δημιουργείται συμβουλευτικό forum για το περιβάλλον και την αειφόρο ανάπτυξη, εφεξής αποκαλούμενο «το forum».

2. Το forum απαρτίζεται από προσωπικότητες προερχόμενες από τους παραγωγικούς κλάδους, τον επιχειρηματικό κόσμο, τις περιφερειακές και τοπικές αρχές, τους επαγγελματικούς συνδέσμους, τις συνδικαλιστικές ενώσεις και τις οργανώσεις για την προστασία των καταναλωτών και του περιβάλλοντος.

3. Η Επιτροπή μπορεί να ορίζει μέλη του forum από τις χώρες του ΕΟΧ και τις συνδεδεμένες χώρες.

Άρθρο 2

1. Η Επιτροπή μπορεί να συμβουλεύεται το forum για όλα τα προβλήματα που αφορούν το περιβάλλον και την αειφόρο ανάπτυξη στην Κοινότητα ή την Ευρώπη στο σύνολό της.

2. Κάθε κράτος μέλος του προεδρείου του forum που αναφέρεται στο άρθρο 7 παράγραφος 3 μπορεί να υποδείξει στην Επιτροπή ότι είναι σκόπιμο να συμβουλευθεί το forum για θέμα σχετικό με τις αρμοδιότητές του και για το οποίο δεν του έχει ζητηθεί να γνωμοδοτήσει.

Άρθρο 3

Το forum απαρτίζεται από 32 μέλη εγνωσμένου κύρους στον τομέα του περιβάλλοντος και της αειφόρου ανάπτυξης. Οι θέσεις κατανέμονται ως εξής:

α) επτά έως δώδεκα θέσεις σε προσωπικότητες από τον επιχειρηματικό κόσμο 7

β) τρεις έως πέντε θέσεις σε εκπροσώπους των περιφερειακών και τοπικών αρχών 7

γ) τέσσερις έως επτά θέσεις σε εκπροσώπους των οργανώσεων για την προστασία των καταναλωτών και του περιβάλλοντος 7

δ) μία έως τρεις θέσεις για εκπροσώπους των συνδικαλιστικών φορέων 7

ε) επτά έως δέκα θέσεις για εξέχουσες προσωπικότητες.

Άρθρο 4

Τα μέλη του forum διορίζονται από την Επιτροπή η οποία λαμβάνει υπόψη τις συστάσεις που της απευθύνουν οι κύκλοι που αναφέρονται στο άρθρο 1 παράγραφος 2.

Άρθρο 5

1. Η θητεία των μελών του forum είναι τετραετής και ανανεώσιμη.

2. Μετά τη λήξη της τετραετούς περιόδου, τα μέλη του forum εξακολουθούν να ασκούν τα καθήκοντά τους έως ότου αντικατασταθούν ή έως ότου ανανεωθεί η θητεία τους.

3. Η θητεία ενός μέλους λήγει πριν από την εκπνοή της τετραετούς περιόδου λόγω παραιτήσεως ή θανάτου. Το μέλος αντικαθίσταται για την εναπομένουσα διάρκεια της θητείας σύμφωνα με τη διαδικασία που προβλέπεται στο άρθρο 4.

4. Τα μέλη του forum δεν αμείβονται.

Άρθρο 6

Η Επιτροπή δημοσιεύει τον κατάλογο των μελών στην Επίσημη Εφημερίδα των Ευρωπαϊκών Κοινοτήτων.

Άρθρο 7

1. Η Επιτροπή ορίζει τον πρόεδρο του forum μεταξύ των μελών του και για περίοδο δύο ετών. Η εντολή μπορεί να ανανεωθεί άπαξ.

2. Το forum εκλέγει δύο αντιπροέδρους μεταξύ των μελών του για περίοδο δύο ετών. Η εντολή μπορεί να ανανεωθεί άπαξ. Οι αντιπρόεδροι εκλέγονται με πλειοψηφία δύο τρίτων των παρόντων μελών.

3. Ο πρόεδρος και οι αντιπρόεδροι συνθέτουν το προεδρείο. Το προεδρείο προετοιμάζει και οργανώνει τις εργασίες του forum.

Άρθρο 8

1. Κατόπιν προτάσεως μέλους του forum ή της Επιτροπής, είναι δυνατόν να κληθούν να συμμετάσχουν στις εργασίες της Επιτροπής, ως εμπειρογνώμονες, άτομα που διαθέτουν ιδιαίτερες γνώσεις και εμπειρία ως προς ένα από τα θέματα της ημερήσιας διάταξης.

2. Οι εμπειρογνώμονες συμμετέχουν στις συζητήσεις που αφορούν αποκλειστικά το θέμα για το οποίο έχουν κληθεί.

Άρθρο 9

Η Επιτροπή δύναται να συστήνει ομάδες εργασίας.

Άρθρο 10

1. Το forum και το προεδρείο συνέχρονται στην έδρα της Επιτροπής κατόπιν προσκλήσεως του προέδρου και σε συμφωνία με την Επιτροπή.

2. Οι αντιπρόσωποι των αρμόδιων υπηρεσιών της Επιτροπής συμμετέχουν στις συνεδριάσεις του forum, του προεδρείου και των ομάδων εργασίας, εφόσον διατυπωθεί σχετικό αίτημα εκ μέρους του προέδρου και σε συμφωνία με την Επιτροπή.

3. Η Επιτροπή εξασφαλίζει τη γραμματεία του forum, του προεδρείου και των ομάδων εργασίας.

Άρθρο 11

1. Οι συνεδριάσεις του forum αφορούν τις αιτήσεις για γνωμοδότηση που υποβάλλονται από την Επιτροπή. Δεν συνοδεύονται από ψηφοφορία.

2. Κατά την υποβολή στο forum αίτησης για γνωμοδότηση, η Επιτροπή μπορεί να ορίσει προθεσμία εντός της οποίας πρέπει να διατυπωθεί η γνώμη.

3. Τα πρακτικά και οι διατυπωθείσες απόψεις διαβιβάζονται στην Επιτροπή.

Άρθρο 12

Υπό την επιφύλαξη των διατάξεων του άρθρου 214 της συνθήκης, τα μέλη της Επιτροπής οφείλουν να μην διαδίδουν πληροφορίες των οποίων έλαβαν γνώση στο πλαίσιο των εργασιών του forum ή των ομάδων εργασίας, εφόσον η Επιτροπή επισημαίνει ότι η αιτούμενη γνώμη ή το προκύψαν ζήτημα αφορά θέμα εμπιστευτικού χαρακτήρα.

Στην περίπτωση αυτή, στις συνεδριάσεις παρευρίσκονται μόνο τα μέλη του forum και οι εκπρόσωποι των υπηρεσιών της Επιτροπής.

Άρθρο 13

Η απόφαση 93/701/ΕΚ καταργείται.

Άρθρο 14

Η παρούσα απόφαση παράγει αποτελέσματα από την 1η Μαρτίου 1997.

Βρυξέλλες, 24 Φεβρουαρίου 1997.

Για την Επιτροπή

Ritt BJERREGAARD

Μέλος της Επιτροπής

(1) ΕΕ αριθ. C 138 της 17. 5. 1993, σ. 1.

(2) ΕΕ αριθ. L 328 της 29. 12. 1993, σ. 53.